BCH ร่วงเกือบ 4 % ตามภาวะตลาดฯ โบรกฯชี้หุ้นปรับฐานเป็นโอกาสซื้อสะสมเป้า 18.30 บ.
BCH ร่วงเกือบ 4 % ตามภาวะตลาดฯโบรกฯชี้หุ้นปรับฐานเป็นโอกาสซื้อสะสมเป้า 18.30 บ. โดยหุ้นปิดตลาดภาคเช้าอยู่ที่ระดับ 15.60 บาท ลบ 0.60 บาท หรือ 3.70% ด้วยมูลค่าซื้อขาย 148.71 ล้านบาท
11 ก.ค. 2561

ผู้สื่อข่าวรายงานว่า บริษัท บางกอก เชน ฮอสปิทอล จำกัด (มหาชน) หรือ BCH ปิดตลาดภาคเช้าอยู่ที่ระดับ 15.60 บาท ลบ 0.60 บาท หรือ 3.70% ด้วยมูลค่าซื้อขาย 148.71 ล้านบาท

บล. ฟินันเซีย ไซรัส ระบุว่า BCH คาดกำไรปกติ ไตรมาส 2/61 ของ BCH จะเติบโตแข็งแกร่งที่ 221 ลบ. +3.2% เทียบไตรมาสก่อนหน้า, 28.8% เทียบช่วงเดียวกันของปีก่อนโดยรายได้คาดว่าจะเติบโตดี 1.2% เทียบไตรมาสก่อนหน้า และ 10% เทียบช่วงเดียวกันของปีก่อนจากฝั่งประกันสังคมที่ยังได้อานิสงส์จากการปรับเพิ่มเงินตั้งแต่เดือน ก.ค. ปีก่อน
ขณะที่ฝั่งเงินสดได้รับอานิสงส์จากฝนที่มาเร็วในปีนี้และการบริโภคในประเทศที่ฟื้น โดยเฉพาะอย่างยิ่ง WMC จะเห็นการเติบโตก้าวกระโดดจากการเปิดศูนย์แผลเบาหวานที่เท้า ซึ่งมีผู้ป่วยตะวันออกกลางเข้ามารักษาจำนวนมากและหนุนจำนวนผู้ป่วย IPD ให้เพิ่มขึ้นรับการเปิด Ward ใหม่อีก 22 เตียง ขณะที่ต้นทุนยังไม่มีแรงกดดันจากการลงทุนใหม่ๆ ทำให้ยังได้ผลบวกจาก Operating Leverage ต่อเนื่อง โดย EBITDA Margin คาดว่าจะขยายตัวขึ้นเป็น 27.1% ในไตรมาสนี้จาก 24.9% ในช่วงเดียวกันของปีก่อน
โมเมนตัมการเติบโตของกำไรคาดว่ายังดีต่อเนื่องในไตรมาส 3/61 จากอานิสงส์ของ High Season และจะเป็นไตรมาสที่ดีที่สุดของปี นอกจากนี้หากกำไรไตรมาส 2/61 เป็นไปตามคาดจะทำให้กำไรช่วง 1H18 คิดเป็น 43% ของประมาณการปี 2018 ที่ 1,018 ลบ. +11% เทียบช่วงเดียวกันของปีก่อนซึ่งเพียงแค่กำไร 2H18 สามารถทรงตัวได้จากปีก่อนก็จะสามารถบรรลุเป้า จึงเริ่มเห็น Upside ของประมาณการราว 5% จากปัจจุบัน
ราคาหุ้นที่ปรับฐานลงกว่า 10% จากจุดสูงสุดของปีทำให้ Upside เปิดกว้างขึ้นเมื่อเทียบกับราคาเหมาะสมของเราที่ 18.30 บาท (DCF WACC 6.59% Terminal Growth 3%) และมีโอกาสปรับขึ้นในอนาคต ขณะที่โมเมนตัมกำไรยังจะทำให้จุดสูงสุดของปีไตรมาส3/61 จึงมองเป็นโอกาสในการ “ซื้อ”